CELEX: C2004/106/82
Language: fi
Date: 2004-04-30 00:00:00
Title: Asia C-157/04: Euroopanyhteisöjen komission 29.3.2004 Espanjankuningaskuntaa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/47
            
         Euroopan yhteisöjen komission 29.3.2004 Espanjan kuningaskuntaa vastaan nostama kanne
   (Asia C-157/04)
   (2004/C 106/82)
   Euroopan yhteisöjen komissio on nostanut 29.3.2004 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehet ovat oikeudellisen yksikön virkamiehet Gregorio Valero Jordana ja Minas Konstantinidis, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että Espanjan kuningaskunta ei ole noudattanut jätteistä 15 päivänä heinäkuuta 1975 annetun neuvoston direktiivin 75/442/ETY (1), jota on muutettu 18 päivänä maaliskuuta 1991 annetulla neuvoston direktiivillä 91/156/ETY (2), 4, 8, 9 ja 13 artiklan, vaarallisista jätteistä 12 päivänä joulukuuta 1991 annetun neuvoston direktiivin 91/689/ETY (3) 2 artiklan ja kaatopaikoista 26 päivänä huhtikuuta 1999 annetun neuvoston direktiivin 1999/31/EY (4) 14 artiklan mukaisia velvoitteitaan, koska se ei ole toteuttanut näiden direktiivien noudattamisen varmistamiseksi tarpeellisia toimenpiteitä Kanarian saarten itsehallintoalueeseen kuuluvalla Gomeran saarella, Punta de Avalosin alueella sijaitsevan valvomattoman kaatopaikan osalta
            
         
               2.
            
            
               toteaa, että Espanjan kuningaskunta ei ole noudattanut jätteistä 15 päivänä heinäkuuta 1975 annetun neuvoston direktiivin 75/442/ETY, jota on muutettu 18 päivänä maaliskuuta 1991 annetulla neuvoston direktiivillä 91/156/ETY, 4, 8, 9 ja 13 mukaisia velvoitteitaan, koska se ei ole toteuttanut tämän direktiivin noudattamisen varmistamiseksi tarpeellisia toimenpiteitä Andalusian itsehallintoalueeseen kuuluvassa Cádizin provinssissa, Olveran kunnassa sijaitsevan valvomattoman kaatopaikan osalta
            
         
               3.
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Punta de Avalosin ja Olveran valvomattomien kaatopaikkojen olemassaolosta käy ilmi, että Espanjan kuningaskunta ei ole saattanut voimaan kaikkia lakeja, asetuksia ja hallinnollisia määräyksiä sen takaamiseksi, että jätteistä huolehditaan ja että ne hyödynnetään vastuullisesti direktiivissä edellytetyllä tavalla.
   
      (1)  EYVL L 194, 25.7.1975, s. 39.
   
      (2)  EYVL L 78, 26.3.1991, s. 32.
   
      (3)  EYVL L 377, 31.12.1991, s. 20.
   
      (4)  EYVL L 182, 16.7.1999, s. 1.